

**H O T Ă R Â R E**

**privind constatarea încetării Contractului de concesiune nr. 11449/151/2013 având ca obiect spațiul cu destinaţia de cabinet medical stomatologic situat în Municipiul Cluj-Napoca, str. Horea nr. 40**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 2 din 9.01.2023 privind constatarea încetării Contractului de concesiune nr. 11449/151/2013 având ca obiect spațiul cu destinaţia de cabinet medical stomatologic situat în Municipiul Cluj-Napoca, str. Horea nr. 40, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 272/4.01.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 501/6.01.2023 şi de Avizul nr. 272 din 25.01.2023 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa înregistrată la Consiliul Județean Cluj sub nr. 51277/19.12.2022, prin care doamna doctor Chiriac Gabriela Stanca Doina a solicitat încetarea Contractului de concesiune nr. 11449/151/2013 încheiat cu Consiliul Județean Cluj;

Luând în considerare dispozițiile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 5 alin. (4) din Hotărârea Guvernului nr. 884/2004 privind concesionarea unor spaţii cu destinaţia de cabinete medicale, cu modificările şi completările ulterioare;
* litera g) de la pct. 8.1. din Contractul de concesiune nr. 11449/151/2013;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se constată încetarea Contractului de concesiune nr. 11449/151/2013, având ca obiect spațiulcu destinaţia de cabinet medical stomatologic situat în Municipiul Cluj-Napoca, str. Horea nr. 40, cu data de 14.02.2023.

**(2)** Predarea - preluarea spațiului ce face obiectul contractului de concesiune precizat la alin. (1) se va face până la data de 14.02.2033, în baza unui proces-verbal.

**Art. 2.** La data de 14.02.2023 se abrogă Hotărârea Consiliului Județean Cluj nr. 386/2013 privind aprobarea concesionării unui spaţiu cu destinaţia de cabinet medical stomatologic, situat în Municipiul Cluj-Napoca, str. Horea nr. 40, în regim de tură/contratură.

**Art. 3.** Cu ducerea la îndeplinire a prezentei hotărâri se încredinţează Preşedintele Consiliului Judeţean Cluj, prin Direcţia Juridică - Compartimentul Managementul Unităţilor de Asistenţă Medicală şi Direcţia de Administrare a Domeniului Public şi Privat a Judeţului Cluj.

**Art. 4.** Prezenta hotărâre se comunică Direcției Juridice - Compartiment Managementul Unităţilor de Asistenţă Medicală; Direcţiei de Administrare a Domeniului Public şi Privat a Judeţului Cluj; doamnei doctor stomatolog Chiriac Gabriela Stanca Doina; doamnei doctor stomatolog Sfârlea Lavinia, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj și postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 13 din 31 ianuarie 2023**

*Prezenta hotărâre a fost adoptată cu 36 voturi “pentru””, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*